Slovenský zväz protifašistických bojovníkov

Slovenský zväz protifašistických bojovníkov (skratka SZPB) je slovenské občianske združenie,Slovenský zväz protifašistických bojovníkov. In:  ktorého pôsobnosť a postavenie vymedzuje špeciálny zákon (487/2013 Z. z.). Združuje priamych účastníkov boja proti fašizmu resp. nacizmu, bojovníkov za oslobodenie počas druhej svetovej vojny v rokoch 1939 až 1945 (SNP, druhý česko-slovenský odboj), za obranu mieru, demokracie a sociálnu spravodlivosť, ako aj ostatných občanov Slovenskej republiky, ktorí sympatizujú s jeho poslaním, cieľmi a jeho programovým zameraním.

 Dejiny 

Organizácia vznikla po skončení druhej svetovej vojny. V roku 1945 v Bratislave vznikli Zväz slovenských partizánov, Zväz vojakov povstania, Zväz protifašistických väzňov a ilegálnych pracovníkov, časť bývalých odbojárov vstúpila aj do Československej obce legionárskej. V roku 1948 sa tieto organizácie po tlaku komunistov, ktorí prevzali moc, zlúčili do Zväzu ľudových protifašistických bojovníkov (predseda Karol Šmidke).Slovenský zväz protifašistických bojovníkov. In: Plevza, V. a kolektív: Dejiny Slovenského národného povstania 1944 – 5. zväzok. Bratislava, Nakladateľstvo Pravda 1985, s. 499500 V Česku zastrešoval odbojových pracovníkov Svaz bojovníků za slobodu (SBS). Tieto organizácie boli v roku 1951 zjednotené do Zväzu protifašistických bojovníkov (SPB).

Súčasný názov organizácia nesie od ustanovujúceho zjazdu 19. a 20. februára 1969 po federalizácii ČSSR. Nadväzujúce rovnomenné ponovembrové občianske združenie bolo zaregistrované 12. októbra 1990.

 Poslanie a ciele SZPB podľa jeho stanov 
Poslanie a ciele:
 Usilovať o zachovanie pamätí a tradícií boja proti fašizmu a za oslobodenie spod nacistickej okupácie
 Odsudzovať a odmietať znevažovanie miesta a významu SNP, popieranie existencie holokaustu a skresľovanie výsledkov druhej svetovej vojny, rehabilitáciu ľudáckeho režimu na Slovensku a glorifikáciu jeho vedúcich predstaviteľov
 Organizovanie seminárov, besied a vedomostných súťaží pre mladú generáciu, verejne vystupovať proti extrémistickým silám a ďalším prejavom uvedených v zákone NR SR č. 487/2013 Z.z.
 V spolupráci s orgánmi štátnej správy, samosprávy a občianskymi združeniami organizovať oslavy, spomienkové stretnutia, pietne akty a podporné aktivity k výročiu SNP, Dňu víťazstva nad fašizmom a oslobodeniu obcí a miest v regiónoch
 V orgánoch štátnej správy a samosprávy iniciovať stálu starostlivosť, ochranu a údržbu vojnových cintorínov, vojnových hrobov, pamätníkov, pomníkov a pamätných tabúľ padlých protifašistických bojovníkov v SNP a osloboditeľov v druhej svetovej vojne. Vystupovať proti ich rušeniu a odstraňovaniu.
 Dbať o sociálne a zdravotné zabezpečenie účastníkov boja proti fašizmu, držiteľov Osvedčenia č. 255/1946 Zb. vdov, vdovcov a pozostalých po nich
 Vykonávať a zabezpečovať edičnú a vydavateľskú činnosť

 Kontroverzie 
Karol Pazúr
Funkcionárom Zväzu bol v 60. rokoch masový vrah Karol Pazúr, iniciátor a hlavný účastník masovej vraždy nemeckých a maďarských civilistov pri Přerove v noci z 18. na 19. júna 1945 , takzvanej Přerovskej tragédie.Marie Špalková: Horní Moštěnice – kapitoly z dějin obce, Kojetín: KATOS CZ, 2006; ISBN 80-86247-03-1, kapitola Tragedie podkarpatských Němců, str. 114–116Tomáš Staněk: Poválečné "excesy" v českých zemích v roce 1945 a jejich vyšetřování, Praha: Ústav pro soudobé dějiny AV ČR, 2005; ISBN 80-7285-062-8, str. 274–279 
Súčasnosť
Zväz býva kritizovaný za to, že veľká časť jeho súčasných členov tvoria komunisti a šíritelia konšpiračných teórií a proruskej propagandy. Okrem toho sú členmi zväzu aj članovia krajne pravicovej strany REPUBLIKA, čo v roku 2023 vyústilo v rozkol vo vnútri združenia. Kritici zbližovania SZPB so stranou REPUBLIKA preto založili nové združenie s názvom Slovenské protifašistické hnutie.

 Referencie 

 Externé odkazy 
 Oficiálny web

Kategória:Občianske združenia na Slovensku
Protifašistických bojovníkov
Kategória:Slovenské národné povstanie
Kategória:Antifašizmus
Kategória:Národný front Čechov a Slovákov
Kategória:Organizácie založené v 1969
Kategória:Organizácie založené v 1990